— 171 — . 



« Vos respondrés : Dius vos maudie ! 



« Geste orison n'obliés mie ! 



«Et en la sale enentrerois, 



« Vostre aventure i atendrois. 



« Et tant com vos amés vo vie, 



« Si gardés que vos n'entrés mie 



« En la cambre que vos verrois. 



« Quant vos en la sale serrois, 



« Très en mi liu vos arestés ; 



« Vostre aventure i atendés. 



« Or montés vostre destrier ; 



« Qne ni avés que atargier. » 



Et cil sor son ceval monta, 



Trestos à Diu les commenda 



Et il i recommandent lui. 



Mais moult lor tome à grant anui 



Que il le ont véu aler, 



Si commencièrent à plorer. 



Jamais nel cuident revéoir. 



Or le gard' Dius par son pooir ! 



Lanpars ploroit et la pucèle, 



Robers ciet pasmés à la terre , 



De l'autre part ploroit li nains 



Les cevals traioit à ses mains, 



D'estrange guisse grant dol fait 



Et le Desconneus s'en vait ! 



Tant que il vint à la cité. 



Sor i iaugue a i pont trové , 



Qui devant la porte coroit. 



D'une part la cité clooit ; 



V liues coroit la cités, 



Close de murs et de fosés. 



Li murs estoient bon et biel ; 



De marbre sont tôt li quartiel , 



Li un es autres entaillié 



Et à ciment entrelacié , 



Et furent de maintes colors 



Taillié à biètes et à flors ; 



E sont li quartiel bien asis , 



Indes et vers, gaunes et bis, 



Et a v toisses tôt entor. 



Ot adiès i baute tor, 



Si que on i puet bien aler 



Et li uns à l'autre parler. 



En la cité bomme n'avoit, 



Tote gasté la ville estoit. 



Quanti! le vit, si se saingna; 



Par la porte dedens entra. 



